Sjálfur sagðist Haukur ekki vita hver hefði borgað sektina fyrir hans hönd og sjálfur hefði hann kosið , að sitja hana af sér í fangelsi . Haukur neitaði þá að borga og var boðaður tveim árum seinna í afplánun , mætti og sat inni í fjóra daga en var svo sleppt vegna plássleysis . Talsverðrar óánægju gætti vegna handtökunnar meðal þeirra , sem tóku þátt í mótmælafundi á Austurvelli í dag og og vék Hörður Torfason , fundarstjóri , að henni þegar hann ávarpaði fundinn . „ Við erum ekki hrifin af því að fólk í þessu landi fái ekki að tjá sig . Það á ekki að líðast að mótmælandi sé handtekinn daginn fyrir útifund , “ sagði Hörður . Í kjölfarið hvatti hann viðstadda til að mótmæla þeirri aðgerð .